
PRIMAR

EXPUNERE DE MOTIVE  PRIVIND  OPORTUNITATEA PROIECTULUI DE HOTĂRÂRE

privind aprobarea Studiului de Fezabilitate pentru obiectivul de investiţie ,,Extindere la 4 benzi strada Pictor Ion Zaicu-Aristide Demetriade”
                                                         Motivul emiterii proiectului de hotărâre




1.Descrierea situatiei actuale

Amplasamentul zonei studiate se află în partea de nord-vest a municipiul Timişoara, arteră de legătură între strada Gheorghe Lazăr și strada Divizia 9 Cavalerie.

Având în vedere faptul că în ultimii ani numărul autovehiculelor din municipiul Timişoara a crescut foarte mult, iar parcarea şi deplasarea acestora a devenit o reală problemă pentru locuitorii oraşului, se impune amenajarea unor noi locuri de parcare pentru cetățenii municipiului, precum şi modernizarea şi extinderea drumurilor.


De asemenea, în conformitate cu prevederile art.23 alin.1 lit.c din Anexa nr.1 la H.G. nr.955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, autoritatile administratiei publice locale vor asigura administrarea drumurilor orăşeneşti.


Potrivit prevederilor art.23 alin.3 din acelasi act normativ şi O.G. nr.43/1997, art.22 privind regimul drumurilor, activitatea de modernizare şi întreţinere a străzilor şi a drumurilor  revine în atribuţiile autorităţilor publice locale.



2.Schimbări preconizate şi rezultate aşteptate

Scopul proiectului este de a îmbunătății condițiile de circulație în partea de nord-vest a municipiului prin extinderea la 4 benzi a străzilor Pictor Ion Zaicu și Aristide Demetriade prin realizarea drumului cu două benzi de circulație pe sens, amenajare trotuare și piste de biciclete ( unde situația în teren permite), reamenajarea geometriei intersecțiilor cu străzile: Gheorghe Lazăr, Calea Aradului, Popa Șapcă, Baader și Divizia 9 Cavalerie.

3. Concluzii


Prin urmare, în conformitate cu art. 45 alin.2 lit.e din Legea nr.215/2001 privind administratia publică locală, cu modificarile și completările ulterioare, şi Ordinul nr.49/27.01.1998 cap.3, pct.3.8. supun spre dezbatere și aprobare proiectul de hotărâre privind aprobarea Studiului de Fezabilitate pentru obiectivul de investiţie ,,Extindere la 4 benzi strada Pictor Ion Zaicu-Aristide Demetriade”.

